ปรับความเข้าใจ ประเมินสถานการณ์ ป้องกันไม่ให้ทะเลาะกันอีกในเร็ววัน
พอใจเย็นลงทั้งคู่แล้ว ให้หาเวลาปรับความเข้าใจกัน ถ้าทะเลาะกันใหญ่โต ต้องเลือกเวลาที่สะดวกและสบายใจกันทั้งคู่  อย่านัดเจอกันตอนกำลังยุ่งทั้งคู่ ให้เลือกคืนวันธรรมดา หรือวันเสาร์-อาทิตย์ที่ไม่ต้องรีบตื่นไปทำงานแต่เช้าได้ยิ่งดี เวลาเหมาะๆ ก็เช่น ตอนหัวค่ำ หลังอาหารเย็น จะได้ไม่โมโหหิวหรือง่วงจนหงุดหงิด  ถ้าไม่ได้อยู่ด้วยกัน ให้นัดเจอที่กลางๆ สะดวกด้วยกันทั้งคู่ ถึงจะแปลกๆ ที่ต้องเอาเรื่องส่วนตัวไปคุยกันในที่สาธารณะ แต่อย่างน้อยจะได้ไม่มีใครอึดอัด เลือกที่ที่คนไม่พลุกพล่าน มีมุมสงบ เช่น ร้านกาแฟกว้างแต่เงียบ หรือร้านอาหารวิวดีๆ โรแมนติกไปอีก เวลาเปิดใจคุยกัน ท่าทางของคุณก็ต้องเป็นไปในทางบวก เห็นแล้วรู้ว่าเปิดใจ พร้อมรับฟัง จะได้คุยกันแบบสบายๆ เห็นผลกว่า  สบตาเธอ แล้วพยักหน้ารับเป็นระยะ ให้รู้ว่าคุณฟังอยู่ อย่ากอดอกหรือทำอะไรที่ดูเครียดๆ และอย่าอยู่ไม่สุข เช่น จัดเสื้อผ้า หรือหักข้อบีบมือ  พยักหน้ารับเป็นระยะช่วยบอกให้เธอรู้ว่าคุณฟังอยู่และใส่ใจเธอ แบบไม่ต้องพูดออกมา เวลาพูดคุยกันต้องสื่อสารให้ชัดเจน แฟนคุณอยากรู้แน่นอน ว่าคุณพร้อมเปิดใจและปรับความเข้าใจแค่ไหน เพราะงั้นต้องคุยกันให้รู้เรื่อง แต่พูดจาน่าฟัง จะเห็นผลกว่า   พูดให้ชัดเจนได้ใจความ อย่าชักแม่น้ำทั้งห้า อยากให้เธอรู้อะไรก็บอกไปเลย อย่าขัดคอเธอ แต่ก็ต้องเช็คว่าเข้าใจตรงกัน ถ้าตามไม่ทันก็ถามให้ชัดเจน  บอกว่า "ผมรู้สึก..." หรือ "ผมคิดว่า..." เธอจะได้รู้ว่าคุณกำลังเปิดใจ เผยความนัย ไม่ได้เอาเรื่องเก่า ปัญหาเก่า มารีเพลย์ซ้ำ เช่น แทนที่จะพูดว่า "คุณก็ย้ำจังว่าผมมาสาย แถมฉีกหน้าผมกลางวงเลย" ก็เปลี่ยนเป็น "ผมน้อยใจนะ ที่คุณว่าผมเรื่องมาสายต่อหน้าเพื่อนๆ" สาวๆ เคืองนักเวลาแฟนมองว่าเป็นแค่เรื่องเล็กๆ ไม่ใส่ใจความรู้สึกของเธอ เพราะงั้นถึงคุณไม่ค่อยเห็นด้วยเต็มร้อยกับมุมมองของเธอที่มีต่อเหตุการณ์ ก็ขอให้ใจเย็นๆ พยายามเข้าอกเข้าใจ รับฟังเธอ บอกเลยว่าแค่อีกฝ่ายเห็นตรงกัน สถานการณ์ก็เหมือนจะคลี่คลายไปถนัดใจ จากที่เคยตั้งป้อมเป็นศัตรูอยู่คนละฝั่ง เธอจะดีใจที่คุณแคร์เธอขนาดนี้ ห้าม: บอกว่า "โห แค่แซวหน่อยเดียว อะไรจะงอนขนาดนั้น"ต้อง: บอกว่า "เค้าขอโทษนะที่ทำให้ตัวเองเสียใจ เค้ารู้สึกไม่ดีไปทั้งวันเลย" แน่นอนว่าคนเป็นแฟนกัน ต้องมีเรื่องที่เห็นไม่ตรงกันบ้าง อย่างน้อยก็ 2 - 3 เรื่อง ซึ่งก็เป็นเรื่องธรรมชาติ เพราะคนเราร้อยพ่อพันแม่ ให้มองว่าทะเลาะกันก็ดีแล้ว เพราะเป็นโอกาสให้ได้ปรับจูนกัน เรื่องไหนที่ต่างกันเหลือเกิน แล้วจะปรับเปลี่ยนอะไรได้บ้าง อย่างถ้าขัดกันเรื่องเวลาที่ใช้ร่วมกัน ลักษณะของความสัมพันธ์ หรือกระทั่งไลฟ์สไตล์ ก็ต้องสำรวจจุดต่างแล้วหาตรงกลางให้เจอ  ปัญหาจริงๆ ที่ทำให้ทะเลาะกันคืออะไร ถ้าเถียงกันใหญ่โต แน่นอนว่าต้องไม่ใช่เรื่องเล็กๆ ต้องหาให้เจอว่าเห็นไม่ตรงกันเรื่องอะไร แล้วจะทำอะไรได้บ้างให้พอใจกันทั้ง 2 ฝ่าย บางทีแค่ยอมรับความ "แตกต่างแต่ไม่แตกแยก" นี้ให้ได้ สถานการณ์ก็ดีขึ้นเยอะแล้ว ถ้ามองว่าบุคลิกภาพที่แตกต่างกันช่วยเติมเต็มกัน จะเลิกหยิบยกมาเป็นประเด็นให้ทะเลาะกันแน่นอน ห้าม: บังคับให้แฟน (หรือตัวเอง) เป็นฝ่ายยอมและเปลี่ยนแปลงในทุกเรื่องที่ทะเลาะกันต้อง: หาวิธีลดการปะทะ เช่น รู้ว่ากิจกรรมไหน เรื่องอะไร ที่ทำหรือหยิบยกมาพูดแล้วตีกันทุกทีก็เลี่ยงซะ พอได้หยุดคิดพิจารณาการกระทำและจุดยืนของตัวเองในเหตุการณ์ที่เกิดขึ้นแล้ว ก็ถึงเวลาขอโทษถ้าได้พูดหรือทำอะไรแย่ๆ ลงไป ต้องขอโทษให้ตรงจุดและออกมาจากใจ ให้เธอได้รู้ว่าคุณรับฟังและเข้าใจสิ่งที่เธอกังวลหรือต้องการ ห้าม: ตั้งป้อมด้วยคำว่า "แต่..." หรือยกข้อเสียของเธอมาอ้างต้อง: รับฟังและรับมือกับปฏิกิริยาของเธออย่างใจเย็น ถึงจะโดนเธอตอกหน้าว่า "ใช่สิ ก็คุณทำตัวห่วยเอง" เพิ่งทะเลาะกันจนหัวร้อนทั้งคู่ จะให้ปรับความเข้าใจกันทันทีคงยาก ต้องเริ่มจากข่มอารมณ์ สงบใจ โดยห่างกันสัก 2 - 3 ชั่วโมง ไปจนถึง 2 - 3 วัน เพื่อให้ใจเย็นลง รู้เท่าทันอารมณ์ของตัวเอง จะไปเดินเล่นไกล นัดเพื่อน หรือดูหนังก็ได้ หาอะไรที่ทำแล้วผ่อนคลายสบายใจ จนกว่าจะสงบใจพอจะประเมินสถานการณ์แบบไม่เข้าข้างตัวเอง  ห้าม: ปึงปังออกไปโดยไม่พูดอะไรเลยต้อง: บอกว่า "ตอนนี้ผมรู้สึกไม่ดีเลย ขอเวลาหน่อย พรุ่งนี้เราค่อยคุยกันต่อได้ไหม?" คนเราไม่อยู่ๆ ก็ชวนกันทะเลาะเล่นๆ หรอก ลองคิดดูให้ดีว่าคุณทะเลาะกันเรื่องอะไร ถ้าย้อนกลับไปได้จะแก้ไขอะไรให้สถานการณ์ดีขึ้น   ทบทวนเหตุการณ์ที่เกิดขึ้น ทำไมถึงเริ่มทะเลาะกัน? อะไรเป็นตัวจุดชนวน? ต่อว่าอะไรกันไปบ้าง? มีคำพูดไหนเสียใจที่พูดออกไปบ้าง? ทำไมถึงเป็นอย่างนั้น และทำไมถึงไม่เป็นอีกแบบ?  อย่าลืมว่าความทรงจำของคุณมักจะเข้าข้างตัวเองเสมอ โดยเฉพาะในสถานการณ์ตึงเครียด ถ้าไปถามแฟนคุณ สาวเจ้าก็ต้องจำได้อีกแบบ ประมาณว่าเลือกจำเฉพาะอะไรที่ตรงใจ ซึ่งถือเป็นเรื่องปกติ ไม่ได้แปลว่ามีคนโกหกหรือเป็นคนผิด แค่ความเครียดไปบิดเบือนความทรงจำเท่านั้น พอทะเลาะกันแล้ว ต้องยอมรับอารมณ์ความรู้สึกนั้นตามจริง เช่น โมโหก็บอกว่าโมโห แน่นอนว่าใครๆ ก็ไม่ชอบความโกรธหรือความเศร้า แต่ห้ามทำเป็นลืม หรือบอกว่า "ช่างมัน" ปล่อยให้เรื่องจบๆ ไปเด็ดขาด ถ้าเอาแต่เก็บกด สักวันจะระเบิดอารมณ์รุนแรงออกมาได้  เป็นเรื่องธรรมดาที่มีอารมณ์แล้วเรามักจะไม่ค่อยมีเหตุผล อย่างถ้าแฟนพูดจาทำร้ายจิตใจคุณ ถึงคุณจะเอาเหตุผลเข้าข่ม ว่าเธอคงแค่อยากอธิบายมุมมองของตัวเอง ไม่ได้ตั้งใจจะทำคุณเจ็บ แต่ตอนนั้นคุณก็คงเคืองอยู่ดี ขอแค่รู้ตัวว่าตอนนั้นก็หัวร้อนด้วยกันทั้งคู่ ไม่ต้องหาเหตุผลร้อยแปดมาอธิบายก็ได้ ห้าม: ตะคอกว่า "ทำแบบนี้ได้ไงวะ?!"ต้อง: บอกว่า "ผมแค่น้อยใจเพราะคุณไม่ทำตามที่สัญญาไว้เมื่อวาน" ถ้าปัญหาเริ่มตั้งเค้า อย่าปล่อยผ่าน ให้รีบเปิดใจกันตรงนั้น ก่อนจะลามไปเป็นปัญหาที่ใหญ่กว่า แบบนี้ก็ไม่ต้องเก็บอารมณ์ไประเบิดทีหลังด้วย ถ้าเก็บตกไปเรื่อยๆ รายทาง อีกหน่อยพอทะเลาะกันก็ขุดคุ้ยเรื่องเก่ามาพูดกันสามวันเจ็ดวัน ผู้หญิงเขาจะรู้สึกว่าคุณจ้องจะจับผิด เจ้าคิดเจ้าแค้น เพราะงั้นเกิดปัญหาเมื่อไหร่ต้องเคลียร์กันให้จบ เพราะถ้าทิ้งไว้ เรื่องเล็กแค่ไหนก็จะหยิบมาเคืองกันตลอด พอหัวร้อนแล้วคุยกันไม่ค่อยรู้เรื่อง สังเกตดูจะเห็นว่าคนชอบฟาดงวงฟาดงาตามด้วยไม่พูดไม่จา แบบนี้ต้องช่วยกันหาวิธีแก้ปัญหาแบบไม่โกรธกันให้เสียเวลา เช่น ทิ้งช่วงสัก 5 นาทีแล้วค่อยผลัดกันบอกเล่าความในใจ ดีกว่ากึ่งเถียงกึ่งอธิบายกันตอนทะเลาะเลย ส่วนใหญ่ที่แฟนทะเลาะกันก็เพราะมีฝ่ายหนึ่งน้อยใจ ถ้าแฟนโกรธหรือไม่พอใจ ลองถามตัวเองดูว่าคุณทำเธอน้อยใจเรื่องอะไรหรือเปล่า ช่วงนี้ห่างๆ กันไหม? ยุ่งจนไม่มีเวลาให้กันหรือเปล่า? สรุปคือหาให้เจอว่าเธอน้อยใจเรื่องอะไร และพอทำอะไรเพื่อแก้ไขได้บ้าง เถียงกันเสียเวลาเสียอารมณ์ไปแล้ว อย่างน้อยต้องได้ประโยชน์โดยจับใจความให้ได้ เกิดเรื่องแล้วคุณรู้สึกยังไง? แล้วแฟนรู้สึกยังไง? ทั้งคุณและแฟนพร้อมจะปรับจูนกันยังไง ไม่ให้เกิดเรื่องซ้ำอีก? พายุสงบแล้วลองหยุดคิดพิจารณาสัก 5 นาที จะได้ไม่ทะเลาะเรื่องเดิมอีกให้เสียใจ
จะพูดคุยปรับความเข้าใจกันยังไง. ใช้ภาษากายให้รู้ว่าคุณเปิดใจ. สื่อสารให้ชัดเจนแต่น่าฟัง. เข้าอกเข้าใจ. ตรงไหนที่เห็นไม่ตรงกัน. เอ่ยคำขอโทษ. ใจเย็นๆ. วิเคราะห์หาต้นเหตุ. เปิดใจคุยกัน. คุยกันให้จบตรงนั้น. หาทางแก้ปัญหาจริงๆ ไม่ใช่สาดอารมณ์ใส่กัน. มองทะลุถึงความน้อยใจ. ทะเลาะแบบจับใจความ.
https://www.wikihow.com/Fix-a-Huge-Argument-with-Your-Girlfriend https://www.wikihow.com/Fix-a-Huge-Argument-with-Your-Girlfriend https://www.wikihow.com/Fix-a-Huge-Argument-with-Your-Girlfriend
Resolving the Argument Processing the Argument Preventing Future Fights